LidanRubinov/Halacha-QA huggingface dataset:
שאלה: למות על קידוש ה : בהרבה קטעים בתפילה כתוב שצריך לכוון שאני מוכן למסור את הנפש על קידוש ד אך אני לא מוכן ולא רוצה. אני מפחד למות. מה לעשות??? נהוג לומר שמי שנרצח בפיגוע מת על קידוש ד. אני לא רואה בזה שבנ"א נרצח ע"י מחבלים קידוש ד להיפך המחבלים שמחים שהצליחו להרוג יהודים ונהיה מזה רק חילול ד?
תשובה: התורה מצוה אותנו לא לעבור על עבירות מסוימות אפילו אם מאיימים עלינו במיתה. אני מתאר לעצמי שאתה מקבל עליך גם מצווה זו ולא תהיה מוכן לחטוא בשום אופן. כל אדם מפחד ממיתה זה טבעי אע"פ כן על כל אדם לשאוף שאם הוא מגיע למבחן של קידוש ה' שהקב"ה יתן לו כח לעמוד בו. בכל קידוש ה' יש גם צד של חילול ה'. הצד של חילול ה' הוא מצד הרוצח שהוא מחלל שם שמים בזה שרצח יהודי בשל היותו יהודי או בשל היותו מקיים מצוות. אמנם מצד הנרצח זה קידוש ה' שהוא נשאר יהודי על אף הסכנה ולא עזב את עמו כדי להנצל וכשהוא נהרג מפני שקיים מצוה זה עוד יותר קידוש ה' שמסר נפשו לכבוד שמו יתברך וזה מחזק את כל ישראל ונותן להם כח וגבורה לקיים את התורה למרות הכל.
שאלה: כיוון שעון שבת בשבת?: האם מותר להקדים פעולת מכשיר כלשהו בשבת על ידי שעון השבת?
תשובה: אין להקדים פעולה חשמלית כל שהיא. רק דחייה מותרת. לתשובת הרב דב ליאור.
שאלה: תחנון שלא אומרים אצל חסידים: לפעמים אני מתפלל בימי שישי וראשון במנין של חסידים. לא אומרים שם תחנון מפני כבוד השבת. כיצד עלי לנהוג?
תשובה: במנין כזה צריך לומר תחנון באופן פרטי, משום שאין מקור לפטור את ימי ראשון ושישי מתחנון.
שאלה: חרש באוזן אחת מוציא אחרים ידי חובה?: האם מי שחרש באוזן אחת יכול להוציא אחרים ידי חובה במצוות?
תשובה: רק חרש גמור אינו יכול להוציא אחרים ואין הבדל בין אוזן אחת לבין שמיעה ירודה בשתי האוזנים אף אם נעזר במכשיר שמיעה. הרב רואי מרגלית.
שאלה: ברכת מעשרות לדמאי בימינו: בהמשך לתשובות הרב כי בימינו סתם פירות אינם דמאי אלא טבל רציתי לברר מדוע הרב כותב שבכל זאת אין לברך מספק? הרי אם אין ספק לעניין הגדרת טבל (בפרט בתשובה לשאלה "בכל זאת דמאי"), מדוע יש ספק לעניין הברכה? האם ניתן לומר שכאשר אני מקבל פירות מחקלאי או מבעל שדה פרטית שאיננו שומר מצוות אוכל להניח שאין ספק (או לפחות חזקה או רוב) שהפירות אינם מעושרים ולברך על עישורם?
תשובה: מכיון שברכה לבטלה חמורה ולדעת הרמב"ם אסורה מהתורה לכן יש לנקוט בזהירות רבה יותר. פירות מחקלאי שאינו מעשר הם טבל ודאי ויש לברך על ההפרשה.
שאלה: בישול מעשי שאינו הלכתי: האם מותר להניח על הפלטה בשבת תבשיל מוצק אשר נתבשל מערב שבת באופן מעשי אך הלכתית ייתכן ואיננו מבושל? כוונתי לשתי דוגמאות אשר ייתכן ודינם שונה: 1. תפוחי אדמה שנתבשלו מערב שבת במיקרוגל, ויש מקום לומר שהלכתית לא היה כאן בישול באור או בתולדת האור, האם ניתן לחממם בשבת על הפלטה? 2.תבשיל, למשל קוסקוס בשקית, אשר נתבשל מערב שבת בכלי שלישי, לדעות הסוברות שאף קלי בישול אינם מתבשלים בכלי שלישי, האם ניתן לחממו בשבת על הפלטה?
תשובה: שאלות מעניינות. גםאני הסתפקתי בהן ואין לי תשובה ברורה. להמשך הדיון בנושא.
שאלה: מהו גבול מבושל כל צרכו בחמין?: נהוג להכין חמין מערב שבת בבישול ראשוני ביותר ולהשהותו על הפלטה כל הלילה. הבעייה היא שבמקרים רבים בליל שבת במהלך אירגון צרכי סעודת הלילה מזיזים את הסיר לנקודה חמה יותר על הפלטה או שטועמים מהחמין ומכסים את הסיר בחזרה. פעולות אלו כאשר החמין עדיין לא מבושל כל צרכו יכולות להיות איסור תורה לדעות מסויימות, מה שאין כן אם מדובר בשלב של מצטמק ויפה לו. מהו הגבול של "מבושל כל צרכו" לעניין זה?
תשובה: אם התבשיל אינו מבושל כל צרכו אסור להזיזו למקום חם יותר וכמו כן אסור לכסותו אם גילוהו. שיעור הבישול הוא כל שדרך בני אדם רואים אותו כמבושל דיו.
שאלה: איסור ייחוד ונגיעה בילדות: מאיזה גיל אסור לנגוע ולהתייחד עם ילדות? האם מדובר לדוגמא על איסור לשמור בייביסיטר? האם זה משנה אם מדובר בבת משפחה כגון אחיינית? האם עצם הצגת שאלה של נגיעת חיבה בגילאים נמוכים אינה מעידה על סטייה? היעלה על הדעת שנגיעה בילדה בת 3 תהיה נגיעת חיבה, אלא אם כן עסקינן באנשים חולים?
תשובה: אכן יש סוטים בעולם ורק בגללם היה מקום לקבוע את איסור היחוד לכולם החל מגיל 3. כמה טרגדיות יכולנו למנוע בעולם אילו איסור הייחוד היה נורמה חברתית מקובלת! אולם איסור היחוד משמעותו עמוקה יותר. עצם הימצאותם של גבר ואישה יחד לבדם במקום סגור, גם אם אין להם שום כוונה רעה, היא כשלעצמה נחשבת לבעייתית מבחינת אותה המוסרית הנעלה של התורה. אין הבדל בין בן משפחה לאדם זר. רק המשפחה הגרעינית מותרת בייחוד: אב ובת אם ובנה וכדו'.
שאלה: תרופות הומאופטיות לא כשרות: עקב בעיות באלרגיות, אסטמות, עייפות ועוד. ולאחר נסיונות קונבנציונאליים לטיפול בבעיה הלכתי לחבר שמשמש כרופא טבעי. הרופא המליץ לי כחלק מהטיפול לקחת תרופות מסויימות ללא כשרות, כולל תרופות שהוא יודע שיש בהם מרכיבים של חיות לא כשרות. הוא אמר לי שרב שהוא שאל התיר את העניין מאחר ומדובר בתהליך ארוך מאוד של ערבובים ואידוי פעמים רבות עד שהחלק הטמא הוא אחד לעשרות אלפים. אותו רב גם אמר שעדיף להקפיד יותר ב"ונשמרתם לנפשותיכם" ולטפל בבריאות שלנו. רציתי לשמוע את דעת הרב בעניין.
תשובה: אם אין לתרופה טעם ובולעים אותה לשם רפואה - מותר, אלא שאיני יודע אם מדובר בתרופה יעילה. לשם כך יש להתייעץ עם רופא מדיציני שהוא גם רופא טבעוני.
שאלה: חברות בכיתה י : אני תלמיד בכיתה י ולומד באחד המקומות המפורסמים בארץ. כמו כן אני מדריך בתנועת הנוער "בני-עקיבא" שבט הרא"ה. אנסה לנסח את שאלתי באופן ברור ביותר. במהלך היותי בסניף, נקשרה נפשי באחת הבנות בשבט, ואני ממש מרגיש שאני אוהב אותה באמת, ושהיא זאת שאני רוצה להמשיך לחיות חיי איתה. איננו חברים בצורה רשמית, אנו ידידים טובים כשאר ידידויות בין אנשים בשבט, אך בידידות שלי איתה אני מרגיש שזה משהו אחר. אני רוצה להציע לה חברות, אך אני יודע שעם כל האהבה שלי אליה זה עלול לפגוע בי בסופו של דבר, ואני עלול לאבד אותה. אני גם יודע שמן הסתם בגיל מבוגר יותר הקשר יהיה יותר רציני ועלול להביא למשהו טוב בסופו של דבר, אך אני לא מפסיק לחשוב אם כן להציע לה או לא להציע לה, ובקשתי היא אם הרב יכול לעזור לי בעניין זה.
תשובה: אני מבין ללבך ולרגשי לבבך אך נראה לי שעדיף להמנע מלפתח קשר של חברות כעת. ולדחות את חיזוק הקשר לגיל יותר מבוגר לפעמים כשמקדימים את המאוחר מפסידים. עליך בשנים אלו לבנות את עצמך ולעלות בתורה וככל שתתקדם יותר כך יותר יתמלאו בקשותיך הטובות. חזק ואמץ.
שאלה: השתתפות בחתונה רפורמית: הוזמנתי יל ידי עמיתה לעבודה לחתונת בנה. יחד עם מסירת ההזמנה היא הודיעה לי כי את החופה יערוך "רב" רפורמי אולם החופה תתקיים באולם מושגח ע"י הרבנות הראשית לישראל כך שהאוכל כשר. האם מותר לי להגיע לאירוע רפורמי כדי לחלוק כבוד לחברתי לעבודה בהנחה שאני יודע שהיא תיפגע אם לא אגיע או שמא עצם הגעתי היא חילול ה? האם חופה שעורך רב רפורמי "תופסת" והאם יש לענות אמן על ברכות הקידושין והנישואין? בהנחה שהאוכל כשר בהשגחת הרבנות הראשית לישראל האם מותר לי לאכול מסעודת החתונה?
תשובה: נוכחותך בזמן החופה הריפורמית יש בה מתן לגיטימציה לכך. אתה יוכל להגע מאוחר יותר, אחרי החופה. אם המקום כשר ומושגח (בדוק זאת!) אתה יכול בעקרון לאכול שם, אולם יש להניח שמי שמתחתן חתונה רפורמית לא דאג לכך שהריקודים והאוירה והלבוש יאפשרו לך להימצא שם. אתה יכול אפוא להתנצל לפני הזוג שלצערך בגלל האוירה במקום לא תוכל להשתתף בשמחתו.
שאלה: כהן בדרכים: אבקש לקבל התיחסות רב לבעיית נסיעת כהן ברכב, כאשר בנסיעה עוברים על-פני (או מעל) נבלות בעלי-חיים, המוטלות בכביש. האם יש התיחסות שונה לנסיעה באוטובוס או ברכב פרטי?
תשובה: אין איסור לכהן להיטמא לנבלת בעלי חיים ורק למתי אדם יש איסור לכהן ליטמא. הרב רואי מרגלית.
שאלה: נוסח הגיית הקדיש: אני מתפלל בנוסח ספרד בהגיה עברית כמו בשיחה רגילה. כשעונים לקדיש "אמן יהא שמא רבה מברך" האם יש קמץ קטן מתחת ל"ב" וצריך להגות "מבורך" או שהקמץ רגיל וצריך להגות "מברך"?
תשובה: ההברה הספרדית המקובלת כיום אינה מבחינה לצערנו בין קמץ לפתח, לכן יש לומר קמץ בהגיה המקובלת. הגייתה כחולם אינה צורתה המקורית (אם כי יתכן שהיתה קרובה לה) והיא נשמעת מלאכותית.
שאלה: דת הדרוזים - עבודה זרה? : איך מתייחסת ההלכה לדרוזים? האם דתם נחשבת לעבודה זרה או לא?
תשובה: לפי ההלכה דת הדרוזים לא נחשבת כעבודה זרה.
שאלה: למה אני לא יכולה לקרוא?: שאלו אותי אם אני רוצה להשתתף בקריאת מגילת אסתר לנשים על ידי נשים. זאת אומרת, אם אני רוצה להיות אחת מהקוראות. הקוראות לומדות איך לקרוא במדויק ועם המנגינה הנכונה. רציתי לדעת מה ההלכה לגבי הנושא?
תשובה: אישה רשאית להוציא את עצמה וכן אישה אחרת.אולם זאת רק כאשר אינה יכולה לצאת בקריאת המגילה הצביורית בביהכנ"ס. לכתחילה מצות קריאת המגילה צריכה להעשות ברוב עם משום פרסומי ניסא לכן אין לנשים לפרוש מן הציבור לעשות במה לעצמן. עוד בנושא זה.
שאלה: כהן וגיורת לחומרה: האם כהן יכול להתחתן עם אשה שבאה מפרו לפני כ-15 שנה ושעברה גיור לחומרה עם כל שבטה (בני מנשה)? יש לציין שהם התנהגו כיהודים לכל דבר. הרב אביחיל היה מעורב בכל תהליך הגיור והעליה.
תשובה: אף על פי שהגירות שבני מנשה עברו הינו לחומרה, עדיין שמם גרים, והנשים המגוירות (לחומרה) אסורות לכוהנים  אך ברור שהן מותרות להתחתן עם שאר כל ישראל.
שאלה: בעיית נקיות בתפילה: מה הדין של מי שיש לו הפחות כל היום לגבי תפילת י"ח, קריאת שמע, לימוד תורה? האם זה משנה אם הוא מריח את ההפחה או לא (למשל אם האף שלו סתום)?
תשובה: גם אם אפך סתום אין להתפלל בזמן ההפחה. עליך להמתין זמן מה ואח"כ להמשיך בתפילה.
שאלה: קריאה על שם מי שנפטר בקיצור ימים: אבי נפטר בגיל 49 ממחלה ושמו היה גבריאל. אני בחודש השמיני להריון ובאולטרסאונד נודע לי שזה בן. האם אני יכולה לקרוא לילד שצריך להוולד בשם של אבי?
תשובה: לרוב הפוסקים לא יקרא אדם לבנו או לבתו על שם איש או אישה שהיה מזלם רע, כגון: שנפטרו צעירים וכדומה, אלא יקרא בשם שונה מעט, או בתוספת שם אחר שיהיה לו שני שמות, או בשם כבוד (אביחי, אביעד). (ספר קוראי שמו). הרב רואי מרגלית.
שאלה: חינוך תינוק?: יש לנו תינוק בן שנה שעדיין ישן איתנו בחדרנו האם יש הגבלה הילכתית לכך בגיל הילד?
תשובה: בגיל זה התינוק עדיין אינו מבין דבר ולכן מותר לו להשאר בחדר ההורים, רק בגיל מבוגר יותר בו יש לתינוק דעת והוא מבין קצת צריך לדאוג שיישן בחדר נפרד מהוריו.
שאלה: דתן ואבירם: בפרשת בשלח, עה"פ "ואמר פרעה לבני ישראל." נאמר בתרגום ר יונתן בן עוזיאל כי אלו הם דתן ואבירם שנשארו במצרים. בהמשך הפרשה "ויותירו אנשים ממנו עד בוקר" מתרגם ר יונתן בן עוזיאל ומסביר שאלו הם דתן ואבירם. איך ניתן להסביר לדעת ר יונתן בן עוזיאל כיצד יצאו דתן ואבירם אח"כ (לבדם) ממצרים והגיעו אל מחנה בני ישראל?
תשובה: שאלה יפה! לא ראיתי לכך מקור, אך על פניו אפשר להגיד שלאחר התבוסה וההשמדה של המצרים לא נותר להם מה לעשות במצרים, והם פשוט הדביקו את מחנה בני ישראל. הרי בסה"כ בני ישראל לא התקדמו הרבה ועוד היו בסביבת ים סוף. הרב רואי מרגלית.
שאלה: תפילת הדרך בתוך העיר: אם אני יודע שאני אסע בתוך עיר גדולה מהלך של יותר מ-72 דקות, האם יש להתפלל תפילת הדרך?
תשובה: בתוך העיר אין מתפללים תפילת הדרך, אך ראוי להתפלל בלא ברכה.
שאלה: משיכת יתר בשעת הדחק: ידועה לי דעת כת"ר שאין להיכנס למצב של משיכת יתר בבנק למטרות צריכה שוטפת. אני נמצא במצב דחוק למדי, שבו רמת ההוצאה קרובה מאוד לרמת ההכנסה, וללא חסכונות כלשהם. במצב זה קורה שאני נכנס למצבי משיכת יתר בעל כרחי - כגון אם המלגה שאני מקבל מתאחרת, ומצד שני ההוצאות השוטפות המשולמות בהוראת קבע יורדות מחשבוני. מה עלי לעשות? האם ניתן לסמוך על המקילים במצב כזה? נראה לי שאם אלוה בכל פעם שקורה דבר כזה אכנס למצב של חוסר שליטה.
תשובה: לא ידוע לי על מקילים במשיכת יתר למטרות צרכנות כאשר ישנה תוכנית חיסכון שניתן היה לשוברה. גם כאשר יש תוכנית חיסכון כזו, הריבית על משיכת יתר היא גבוהה לאין ערוך מההכנסות על פקדון בתוכנית הטובה ביותר. גם הלוואה בנקאית רגילה אינה פתרון: לא מבחינה הלכתית שהרי היא נועדה למטרת צריכה ולא מבחינה כלכלית שכן גם עליה תשלם ריבית. הפתרון היחיד הוא הלוואה מקופת גמ"ח. להמשך הדיון בנושא.
שאלה: כיבוי גז ביום טוב: האם מותר לכבות גז ביום טוב ע"י סיבוב הברז הראשי? האם זה נחשב גרמא? אני מכירה את שאר הפתרונות (שעון חג"ז והרתחת מים).
תשובה: אם בין זמן סגירת ברז הגז לבין כיבוי הלהבה (שכבתה בעקבות חוסר אספקת הגז), עוברות כמה שניות, מותר לכבות כך את האש ביו"ט. (על פי ההיתר של הרב פרידמן).
שאלה: תנור שהופעל פתאום בשבת: בערב שבת לפני כניסת השבת, אנחנו נוהגים לחמם בתנור בורקס, התנור יכל לפעול על פי תכנות לשעה מסוימת. קרה כבר שהפסקת חשמל שיבשה את התכנות והתנור פעל לפתע ביום שבת בבוקר. מה עושים במקרה זה?
תשובה: כמובן שאי אפשר לכבות את התנור בשבת, אך אפשר להכניס לתוכו בורקס (אפוי) לפני שהוא נדלק ולחמם בו את הבורקס.
שאלה: מזון מהונדס גנטית: האם במזון מהונדס גנטית אין משום כלאיים? האם הדבר הזה כשר?
תשובה: במזון מהונדס גנטית אין איסור כלאים כי אי אפשר לגדל את הגן בפני עצמו והגן רק משנה תכונה בצמח ולא את כל מהות הצמח.
שאלה: אח שמשפיע לרעה על אחיו: יש לי אח בכיתה ו ואח בכתה א'. אחי שבכיתה ו' הוא ילד מעט בעייתי: היפראקטיבי, בקושי מגיע לתפילות, נוהג לעשות להורי בושות מדי פעם, לא הולך לבית הספר פעמים רבות. בקיצור בעייתי. הורי עושים ועשו כל שביכולתם כדי שהוא יתנהג אחרת והשקיעו בו את מירב המאמצים, אך כמדומה - ללא הועיל. לאחרונה נוצרה בעייה חמורה יותר והיא שהוא משפיע על אחי הצעיר לרעה. אני דואג כי ראיתי משפחות רבות שבהם אח אחד "התפקר" ואחריו עוד מס אחים. מה ניתן לעשות?
תשובה: אם הוא לא מקשיב להורים ולא מתחנך מהם מספיק, ומצד שני הוא מזיק חינוכית לאחיו, צריך לשולחו ללמוד במוסד במקום אחר (ואז הוא לא יהיה בבית 24 שעות).
שאלה: "אל תיטוש תורת אימך": אני יהודי שומר מצוות. ההורים לא כל כך דתיים ובקיאים חלקית בהלכה. אבא שלי גדל בבית יתומים הוא מניח תפילין לפי העדה הספרדית. הוא ממוצא אשכנזי, אך גדל במצרים. אני חוזר בתשובה ומשתדל לקיים מצוות כהלכתן, הבעיה שלי שאני מחובר יותר להלכות של הספרדיים (אני לוקח שיעורים) ואני מניח תפילין לפי ספרדיים. האם אני עושה משהו פסול? לצערי אני יכול להגיד שיהיה לי קשה עכשיו להתחבר לצד האשכנזי של ההלכה. האם אני יכול להמשיך לפי הלכות של ספרדים? ההורים אוכלים אורז בפסח ואיני יודע כיצד עליי להתנהג.
תשובה: היות ולפי השיוך העדתי אתה שייך ליהדות אשכנז, ודורשים רבותינו "אל תיטוש תורת אימך" - מנהגי עדתך, לכן על אף הקושי אתה צריך לנהוג כהלכות יהודי אשכנז. אך אתה יכול לסמוך על ההיתר של המהרשד"ם לענין תפילה ולהתפלל בנוסח עדות המזרח.
שאלה: תרומות מעציץ שבבית: יש לי בבית עציץ נקוב (מתחת יש צלחת) של רוזמרין שאנו משתמשים בו לטיבולים בבישול. האם אנו צריכים להפריש תרו"מ וא"כ האם רק פעם אחת וזה מספיק? האם יש עוד דינים אחרים הקשורים למקרה הזה?
תשובה: א. אילו הרוזמרין היה רק מיועד לתה, אזי רוב הפוסקים מקילים בכך ולא צריך להפריש תרומות ומעשרות ראה בעניין זה בס' התורה והארץ ח"ד עמ' 15, והראשון לציון הגר"מ אליהו מחמיר (ראה שם עמ' 10). כיום משתמשים יותר ויותר ברוזמרין גם בתוך תבלין שנאכל יחד עם התבשיל ולכן יש להפריש תרומות ומעשרות ללא ברכה. ג. יש להפריש כל פעם שקוטפים. אם זה קשה, אפשר למצוא פתרונות להפרשה מראש, ראה בעניין זה מאמרו של הרב עזריאל אריאל בקישור הבא. בברכת התורה והארץ, הרב יואל פרידמן. לתשובה דומה של הרב יעקב אריאל.
שאלה: פרסום בעלי מקצוע לשלילה: ישנה תכנית טלויזיה הנקראת "יצאת צדיק". התכנית מזמינה בעלי מקצוע לתיקון תקלות במכשירים בבית. בבית מותקנת מצלמה נסתרת העוקבת אחר עבודת איש המקצוע ובכך בוחנים את אמינותו, מקצועיותו וגבה המ התקלה נעשית באופן מכוון, כגון הברגה החוצה את נורת המקרר, סגירת ברז מכונת הכביסה וכד. לאחר הבדיקה מגלים לו שהוא צולם בעבודתו- במידה ואיש המקצוע נמצא הגון וישר הוא זוכה לפרסום ואם ההיפך מכך, מבקשים הסבר לתרמיתו ואם לא נמצא אזי מתפרסמת גנותו. הנזק הנגרם מכך עולה לאדם בפרנסתו באופן קשה. (אגב תו"כ עבודתו מצחקק השדרן על התנהגותו, "תראו הוא אוכל מן המקרר" וכד ). שאלתי היא האם מותר להעמיד אדם במבחן שכזה? האם בפרסום אדם שכזה יש משום לשה"ר או שזהו לה"ר לתועלת? האם ראוי לכתחילה להפיק תכנית שכזו לתועלת הציבור ולמען יראו ויראו? האם בדיעבד מותר לצפות בתכנית שכזו ואף לספר בעצמך לאחרים? לכאו הנזק הנגרם לו יותר חמור מתביעה שהיה תובע אותו אדם פרטי.
תשובה: יש מתוכנית כזו תועלת מרובה לציבור, ולכן אין בזה איסור. ולהפך זו אחת התוכניות הטובות, מפני שעל ידה זוכים הצדיקים לשבח והשקרנים לגנאי. ולא מדובר כאן בהכשלה מיוחדת אלא במצבים שקורים ממילא, ולכן מי שטוב זוכה לשבח ומי שלא לגנאי. בנוסף לכך יש בזה גם הרתעה כלפי אנשי מקצוע שונים שמכאן ואילך יזהרו יותר שלא לרמות. אמנם מי שבאופן אישי מכיר את אחד האישים שנכשלו אינו צריך לבוז לו, כי אולי כשל באופן חד פעמי, וצריך ללמד עליו זכות. לדעת הרב יעקב אריאל
שאלה: הכשרת טוסטר מלחציים: איך מכשירים טוסטר מלחציים (שלוחצים על הלחם והוא מתקווץ )?
תשובה: הכלל הנקוט בידינו הינו "כבולעו כך פולטו", לכן כדי להכשיר טוסטר כזה צריך לנקותו ואח"כ להפעיל אותו למשך כמה דקות. כשם שמכשירים טוסטר כזה אם הוטרף, כך גם מכשירים אותו לפסח.
שאלה: תענית הפסקה: רציתי לשאול את הרב בנוגע לתענית הפסקה (תענית של שבוע שלם ללא אכילה ושתיה המיוחדת לימי השובבים). מה תועלתה? מה שכרה? האם בדורנו שייך לעשותה - כמובן מי שיכול?
תשובה: ימי השובבי"ם אמורים לתקן לא רק עוונות שבהווה אלא גם שורשים לא בריאים שבאו מהעבר. תועלתה להוסיף ברכה ותיקון לכל העם, וכמובן ששכרה בהתאם הוא כמי שמזכה את הרבים שאין חטא בא על ידו וזכות הרבים תלויה בו. אמנם נראה לי שיש בזה סכנת נפשות ולכן יש להימנע מתענית כזו ובמקומה להסתפק, אם אפשר, בתענית דיבור שערכה גדול בהרבה ואיננו כרוך בסכנה. ומן השמים יקבלו גם את מחשבותינו הטובות כאילו עשינו.
שאלה: האם אני פוגעת בסבתי?: סבתי שתחיה, בת 89, ואימי החליטה להעבירה לבית אבות לפני כשנה. הסבתא בריאה לחלוטין מלבד בעיות זיכרון. היא הועברה בניגוד לרצונה ועל ידי תכסיסים. (אני הייתי בחו"ל). הרבה מאוד זמן היא היתה מדוכאת ומבולבלת מהעברה זאת ומצבה התדרדר עקב כך. כיום היא מבינה שאינה יכולה לגור לבד בביתה אך לדעתי היא עדיין מרגישה נורא. הבית שלה ריק ואני עברתי לגור בו (מצבי הכלכלי וגם הנפשי מאוד לא טוב), חשבתי על אפשרות לגור יחד איתה אבל אינני בטוחה שאעמוד בזה, אינני בטוחה שזהו הפיתרון הטוב ביותר לסבתא, ולא הייתי רוצה לטלטל אותה שוב לחינם. בעיני ההעברה לבית האבות והדרך בה היא נעשתה היא אכזרית וקורעת לב. צר לי מאוד מאוד עליה, היא מיוחדת ויכול להיות שהיא כן יכולה לגור בביתה, בכבוד, עם עזרה, אך יכול להיות שאחרי ההעברה לבית אבות כבר "מאוחר להחזיר את הגלגל". לא סיפרנו לסבתא שאני גרה בדירתה, לכן נוסף לכל הנ"ל אני מרגישה שקרנית. קשה לי להחליט מה הדבר הטוב בשבילה ומה כדאי לעשות. ברור לי שלמרות שאין לי לאן ללכת אני מרגישה שלקחתי לה את מקומה. הענין מדיר שינה מעיני ומציק לי כל הזמן. האם יש לך עצה בשבילי ומה דעתך?
תשובה: אני נמשער שכוונת אימך הייתה לטובת סבתך שבביתהאבות היא תקבל טיפול טוב יותר. עם זאת ייתכן שהוטעתה. כי לעומת הטיפול המקצועי בבית האבות הרי הבית הקבוע בו הייתה רגילה לגור בו במסגרת הקהילה הוא בכל זאת המקום הטוב ביותר. וכך ממליצים בדרך כלל בעלי המקצוע. שאלתך, האם טוב להחזירה הביתה מחייבת שיקול דעת מקצועי רציני. דבר נוסף, האחריות לסבתך מוטלת בעיקר על אימך. תנסי לשכנעה אך אל תתעמתי איתה. שה' ינחה אותךבעצה טובה
שאלה: האם אדם הראשון היה יהודי?: האם אדם הראשון היה יהודי?
תשובה: אתם (כלומר ישראל) קרויים אדם על שם אדם הראשון. כי אנחנו ממשיכים את דרכו של אדם הראשון.
שאלה: עד כמה האחריות?: לפני 7 שנים גרמתי לבוס שלי לפטר עובד אחר בגלל פליטת פה שלי. ניסיתי בכל כוחי לפייס את העובד. סידרתי לו עבודה חדשה יותר טובה, משכורת גבוהה יותר ובוס נורמלי יותר, ואת הזמן שבינתיים מימנתי מכיסי. מאז ועד עתה הוא מקבל ממני "כרטיס ברכה" כל ערב ראש השנה ובפורים "משלוח מנות". למרות כל זאת, האדם ההוא חוזר ואומר לי בכל פעם שאינו סולח לי על הביזיון והלחץ שעבר. עד כמה אני חייב להשתחוות לפניו כדי לבקש את מחילתו?
תשובה: אתה צריך לפצות אותו על הנזק הכספי שנגרם לו (אני מבין שכבר פיצית אותו על כך), ולבקש ממנו סליחה בלב שלם, על ידי חברים שלוש פעמים. אם עשית כל זאת, אתה פטור מן הדין, מלבקש ממנו עוד סליחה. וראוי לכל אדם שנפגע, שביקשו ממנו סליחה על ידי חברים, שלוש פעמים, שימחל. ועל אדם אשר אינו מוחל, ח דורשים "במידה שהוא מודד, בה מודדים לו" (מידה כנגד מידה), ואומרים שאם הוא רוצה שהקב"ה ימחל על חטאיו, הוא צריך להעביר על מידותיו ולמחול לאחרים.
שאלה: צילום בעלי מקצוע שקרנים: ישנה תכנית טלויזיה הנקראת "יצאת צדיק". התכנית מזמינה בעלי מקצוע לתיקון תקלות במכשירים בבית. בבית מותקנת מצלמה נסתרת העוקבת אחר עבודת איש המקצוע ובכך בוחנים את אמינותו, מקצועיותו וגובה הת התקלה נעשית באופן מכוון, כגון הברגה החוצה את נורת המקרר, סגירת ברז מכונת הכביסה וכד. לאחר הבדיקה מגלים לו שהוא צולם בעבודתו. במידה ואיש המקצוע נמצא הגון וישר הוא זוכה לפרסום ואם ההיפך מכך, מבקשים הסבר לתרמיתו ואם לא נמצא אזי מתפרסמת גנותו. הנזק הנגרם מכך עולה לאדם בפרנסתו באופן קשה. האם מותר להעמיד אדם במבחן שכזה? האם בפרסום אדם שכזה יש משום לשה"ר או שזהו לה"ר לתועלת? האם ראוי לכתחילה להפיק תכנית שכזו לתועלת הציבור ולמען יראו ויראו? האם בדיעבד מותר לצפות בתכנית שכזו ואף לספר בעצמך לאחרים? נראה שהנזק הנגרם לו יותר חמור מתביעה שהיה תובע אותו אדם פרטי.
תשובה: מתוך הנחה שבעל המקצוע לא מעלה על דעתו שהוא מצולם אסור לפרסם את מי שנכשל משום לשון הרע. מותר רק להזהיר אותו שאם יחזור על תקלתו הוא יפורסם. ממילא אסור לצופה להודיע על כך לאחרים. אם יישאל על אותו בעל מקצוע יתחמק מלענות. לדעת הרב אליעזר מלמד
שאלה: ברכתו של השוקולד: האם צריך לברך על שוקולד בורא פרי העץ (כי זה דבר שנשתנתה צורתו)?
תשובה: יש שתי סיבות לחשוב ששוקולד - ברכתו שהכל: הראשונה: משום שמעורבבים בו עוד הרבה חומרים (סוכר וכו'). אך בגלל שעיקר השוקולד הינו הקקאו שבו ולא המתיקות שבו (רוב האנשים מעדיפים לאכול שוקולד ולא סוכריה או ממתק אחר בגלל טעם הקקאו), לכן ברכתו היא על העיקר - הקקאו. השניה: משום שנתמעך ונשתנתה צורתו. אך משום שנשאר לו הצבע המיוחד של השוקולד, וכולם יודעים שזה שוקולד שעשוי מקקאו, לכן ברכתו נשארת "בורא פרי העץ". ברכתו של שוקולד לבן. ההבדל בין שוקולד לבמבה. ברכת הבמבה - הרב אריאל. ברכת הבמבה - הרב ליאור.
שאלה: למה דווקא אבן על הקבר?: מדוע מניחים דווקא אבן על הקבר? יש בזה מנהגים מיוחדים?
תשובה: על פי חכמת הקבלה נוהגים להניח אבן על הקבר (ביד שמאל), והמשמעות של ענין זה היא עמוקה על פי החכמה הפנימית, ועל פי הפשט הענין הוא להשאיר איזה רושם שהאדם ביקר שם. תשובת הרב רואי מרגלית
שאלה: גניבת גולשים מאתר אינטרנט: אנחנו מעונינים לפתוח אתר באנטרנט בשם "חבקוק" המאגד את חסידות ברסלב, חב"ד והרב קוק. בפועל קיים כבר אתר כזה, אמנם לנו אין זיקה לאתר הקיים ומבחינה חוקית ומבחינת השם באנגלית שם האתר שלנו יכול להיות טיפה שונה מהאתר הקיים. האם מבחינה רעיונית אין כאן פגיעה מסויימת בזכויות יוצרים של בעלי האתר הקיים?
תשובה: דמיון רב מדי בין השמות יש בו בכדי להטעות. אפשר לשנות שינוי מהותי בשם האתר.
שאלה: החזקת טלויזיה בבית: האם מותר להחזיק טלוויזיה בבית?
תשובה: הבעיה היא לא החזקת הטלויזיה בבית אלא השימוש בו. ולצערנו, התוכן שנמצא בו כיום הינו שלילי ואסור לצפייה. לכן מי שרוצה יכול להחזיק טלויזיה מאוכסנת בביתו ובע"ה כאשר יישתנו התכנים הוא יוציא אותה, אך בינתיים ברור שאסור לצפות במכשיר זה.
שאלה: נגלה או נסתר?: ראיתי שבזוהר הקדוש נאמר שכל מאמרי תנאים ואמוראים מיוסדים על תורת הסוד. ועוד שכל מה שאנו נתקלים בו זה הלבוש של התורה, אך יש לתורה נשמה. וזה עיקר התורה. לפי זה נראה שיש ללמוד גם את החלק הזה של התורה ואף לראות במחלוקות התנאים והאמוראים ודבריהם את הסוד והנשמה שבזה. ויותר מזה, נראה שזה עיקר התורה. האם אנו לומדים כך, אודה לרב אם יוכל להסביר לי את הענין. עוד ראיתי באגרת של הרב זצ"ל שמדבר על כך שכל הצרות שבאות לעמ"י הם כי "עזבנו את נשמת התורה". אולי זה קשור?
תשובה: לכל הדעות יש סדר ללמוד התורה: תחילה יש ללמוד את תורת הנגלה גמרא והלכה ואמונה וכו' ואחר שאדם התמלא באלו עליו ללמוד את תורת הסוד ואין להקדים את המאוחר וכאשר לומדים לפי הסדר הנכון אז מבינים את כוונת הדברים שתורת הסוד היא נשמת התורה.
שאלה: טהרה בג ירפה: האם ג ירפה אסורה לאכילה משום חוסר ידיעה באופן השחיטה והעובדה שאין לנו מסורת לאכול ג ירפה, או שנכון לומר כי ג ירפה טהורה?
תשובה: ג'ירפה הינה חיה טהורה ומותרת לאכילה. אך מקובל שלא לאכול ג'ירפות משום שישנו עדיין ספק שמא החיה הטהורה הכתובה בתורה אינה בדיוק הג'ירפה של ימינו.
שאלה: נדר שנדרתי לבד - תקף?: נדרתי נדר בזמן שהייתי לבד. אפילו לא סיפרתי על זה לאף אחד. האם יש להם תוקף? אני ממש מתחרט עליהם.
תשובה: נדר הינו תמיד בין האדם לבין הקב"ה ולכן אינו תלוי להמצאות אנשים במקום הנדר. אך אפשר להתיר כמעט כל נדר בפני שלושה אנשים (יש נוסח התרת נדרים).
שאלה: כהן ולימודי רפואה: אני כהן ורוצה ללמוד פיזיותרפיה נאמר לי ע"י יועץ לימודים מקצועי כי התחום מתאים לאופי וליכולות שלי. במסגרת הלימודים ישנו קורס חובה באנטומיה בו באים במגע עם איברים של מתים שנשמרו בבתי החולים לצרכי לימוד ומחקר, לעיתים נכנסים לתוך חדר של גופות אדם במקררים. האם יש צד להתיר להיטמא לצורך הלימודים ואם כן באיזה אופן?
תשובה: אומנם פיקוח נפש דוחה טומאת כהן למת, אך מכיוון שכרגע אינך מציל נפשות, אפילו שאתה לומד רפואה כדי להציל נפשות בעתיד, עדיין אסור לכהן להיטמא למת אלא לצורך פיקוח נפש מיידי.
שאלה: תמונה ממוצרי אוכל: האם מותר לעשות תמונה או יצירת אומנות תוך שימוש בקטניות לא מבושלות?
תשובה: מותר. עיין שו"ע קעא ומשנ"ב שם.
שאלה: דין צ יפס במסעדה בשרית: האם אפשר לדון כפרווה את הצ'יפס במסעדה בשרית, הנעשה במתקן נפרד? הצ'יפס מוגש בכלים בשריים.
תשובה: מכיוון שעל פי רוב את הצ'יפס מכינים בכלי ובשמן מיוחדים רק לצ'יפס לכן הצ'יפס הינו פרווה.
שאלה: בקשת סליחה כנגד קפידה: כיום אני נשואה. יש מישהו מעברי (שגם הוא נשוי כיום), שפגעתי בו בתקופת חברותנו ומאז הוא מקפיד עליי. שלחתי לו מכתב עם בקשת סליחה, על מנת שלא יקפיד עליי. האם זה מספיק? אני לא רוצה להיות איתו בקשר מטעמי צניעות.
תשובה: את לא צריכה להיות עימו בקשר (מטעמי צניעות) אך את כן צריכה לנסות לפייס את דעתו. וכדי לפייס אדם פגוע צריך לבקש סליחה עד שלוש פעמים. מכיוון שביקשת סליחה במכתב זה נחשב כבקשת סליחה ראשונה, אך אם הוא עוד לא התפייס את צריכה לבקש ממנו סליחה עוד פעם, אך הפעם תבקשי סליחה דרך חברים משותפים שלכם, אם גם בפעם הזאת הוא לא יתפייס תבקשי סליחה עוד פעם אחרונה על ידי חברים. ולאחר שלוש פעמים את מילאת את חובתך ואינך צריכה לחשוש עוד. והנפגע צריך כבר לעבור על מידותיו ולא להיות אכזרי מלמחול.
שאלה: מתי מברכים הגומל אחרי לידה?: בשעה טובה נולדו לנו תאומים(בן ובת) לפני כ 5 שבועות. מתי אישתי יכולה להגיד הגומל? אישתי אינה יכולה ללכת לבית כנסת. האם היא יכולה להגיד הגומל בשמחה משפחתית שתהיה בע"ה בימים הקרובים?
תשובה: ברכת הגומל האשה צריכה לברך כאשר היא חזרה לאיתנה. ולכן כאשר היא חוזרת לאיתנה (אפילו לאחר כמה שבועות   מס' חודשים), אז שתלך לקיבוץ של 10 גברים (בביה"כ) או שתחכה לאירוע משפחתי, ותברך הגומל.
שאלה: ברכת ברנפלקס: מה מברכים על ברנפלקס של תלמה?
תשובה: ברנפלקס של תלמה עשוי בעיקר מקמח ולכן ברכתו "מזונות".
שאלה: צריך להמתין אחר מאכל שבושל בכלי בשרי?: כמה זמן יש להמתין בין מאכל פרווה שבושל בכלי בשרי לאכילת מאכל חלבי (ולהיפך)?
תשובה: אין צורך להמתין כלל, רק להקפיד שלא לאכול את המאכל הזה (שהוא בחזקת בשרי) ביחד עם מאכל חלבי (ולהיפך).
שאלה: בישול על ידי שעון שבת: האם מותר לשים מכונת קפה עם גרעיני קפה לא מבושלים מע"ש כך שבשבת המכונה תידלק ויעשה קפה? אין כאן לכאורה בעיה של מיחזי כמבשל ולא חיתוי בגחלים אז לכן האם זה מותר?
תשובה: אם המכונה רועשת הדבר אסור למנהג אשכנז. אולם הגר"מ פיינשטין אוסר כל פעולה אוטומטית בשבת לכל הדעות חוץ מאותן פעולות שכבר נהגו מקדמת דנא לעשותן כגון חימום כיבוי אור וכדו'. חששותיו מובנים.